Luftkastellet der blev sprængt | Litteratursiden
Krimi - Lisbeth Salander ligger på hospitalet efter at have overlevet et skud i hovedet, men hendes makker Mikael Blomkvist fortsætter opklaringen af hendes sag
Vinder af Glasnøglen 2008
Filmatiseret i 2009 af Daniel Alfredson under titlen "Luftslottet som sprängdes"
AfAnja Kirk
Bogen er en direkte fortsættelse af "Pigen der legede med ilden", og begivenhederne fortsætter nøjagtigt der, hvor forrige bog slutter.
Det er godt, for vi er nok mange, der næsten ikke kunne holde spændingen ud, da forrige bind sluttede og efterlod os frustrerede tilbage med en dødeligt såret Lisbeth Salander og et utal af løse ender. Nu er det tid til at få samlet trådene, for hvordan skal alle de juridiske og politimæssige forviklinger dog kunne løse sig.
Lisbeth Salander er indlagt efter at være blevet skudt i hovedet. På trods af sin kritiske tilstand er hun anholdt og isoleret fra omverdenen og anklaget for bl.a. tre mord, mordforsøg og grov vold.
Mikael Blomkvist udkæmper en noget nær umulig kamp uden for sygehusets mure. Lisbeths historie lyder så usandsynlig, at det vil kræve en fremragende artikel i tidsskriftet Millennium, hvis offentligheden skal overbevises om Lisbeth Salanders uskyld. Men det er ikke nok at rense hende i medierne, politiet og anklagemyndigheden skal også overbevises.
Politiet har nok at gøre med at holde styr på alle de voldshandlinger, der har fundet sted. Sandheden er ikke åbenlys, og de møder uventet modstand fra egne rækker. En sammensværgelse på højeste plan skyr ingen midler for at lede efterforskningen i den retning, der tjener den bedst.
På trods af manglen på en egentlig ny kriminalgåde i dette sidste bind af Millennium-serien, er man fanget fra start til slut. Jeg havde simpelthen glemt, hvor mange ubesvarede spørgsmål, der var fra "Pigen der legede med ilden". Det er dejligt, at historierne bliver fulgt helt til dørs. Ikke noget med et hurtigt "de levede lykkeligt til deres dages ende", men derimod 671 sider, hvor det svenske retssamfund bliver sat på prøve (er det mon muligt at få en retfærdig behandling i dagens Sverige?) Det er spændende læsning, hvor man til tider skal holde tungen lige i munden for at følge med i, hvem der egentligt snyder hvem.
Oversat af Kamilla Jørgensen. Modtryk, 2007. 671 sider.
Krimi - Da erhvervsjournalisten Mikael "Kalle" Blomkvist påtager sig at skrive en bog om Vanger-slægtens historie, får han som hjælper Lisbeth Salander, en fantastisk researcher og…
Camilla Grebe vinder Skandinaviens største krimipris for 'Skyggejægeren'. I det hele taget har hun modtaget lutter positive og overstrømmende anmeldelser for sin Malin-serie, hvor…
En ung pige forsvinder sporløst i de norrlandske skove, og år senere krydser løgn og sandhed spor i det lille landsbysamfund. Kras og underholdende thriller fra svensk…
Krimi hvor en pensionerede politichef Lars Martin Johansen rammes af en blodprop i hjernen og må kæmpe for sit liv, samtidig med at han kæmper for at opklare og skabe retfærdighed…
Krimi - En femten år gammel flaskepost med et fortvivlet råb om hjælp lander hos Afdeling Q, og snart er Carl Mørck dybt begravet i en syg sag om en psykopatisk morder, religiøs…
Krimi - Lisbeth Salander ligger på hospitalet efter at have overlevet et skud i hovedet, men hendes makker Mikael Blomkvist fortsætter opklaringen af hendes sag Vinder af…
Da Petter Hortten bliver sendt til Norge som vejviser for pavens udsending, nuntius Conti, hvirvles han ind i en række begivenheder, der omfatter adskillige giftmord - Han og…
Kriminalroman - En mislykket opklaring af mordet på en ensom, ældre mand i Reykjavik sætter politiet på sporet af frygtelige forbrydelser i ofrets fortid Vinder af Glasnøglen 2002
Kriminalroman - Da den hjemløse Sibylla Forsenström en nat overværer det brutale mord på en mand, peger sporene på hende selv - To dage senere findes endnu en mand dræbt, og…